YEAR+10+TUSIGA+SOLO

__**VI'IVI'IGA O SI O'U NU'U PELE**__ Manu o le vao ua tausani mai i le taeao Pepese fiafia mai ma tafafao Talofa i si ou nuu peleina i le agaga Lenei ua ta valavala A'e o lou matagofie e le fa'agaloina O se mitamitaga lea mo ita

Laau i luga o mauga e le maluelue ona tulaga Fa'apea le moli susulu tasi mai i le ava O tagata uma e fealofani E pei lava o se aiga e tasi E fefa'asoaa'i ni mea e maua E le va'aia foi se nofo pologa

O taimi o le afiafi e le mafai ona galo I le pisapisao o teine ma tama pe a ta'aalo Voli, lakapi ma le ta'aloga kilikiti E fa'apena foi i lapega a tamaiti laiti Ta le sa sauni uma le nuu mo talosaga Tagi atu i le Atua e fa'amagalo a tatou agasala

Pulega a matae e ese le mamalu Leai se faipoto pe fia fai manatu Usitai tagata uma i tulafono la fiafia ma e leai foi se fia ola tofotofo Aua o le mea lea e lelei ai nuu e tasi le loto E leai se isi e fa'aali ai se fiapoto

Ua iu manatu o le fatusolo Foi le viiga i le Atua poto Maua sau mea aoga tulai ma fa'afetai Faafetai foi mo e ua mafai ona auai Ta lulu lima ma ta fa'atofa soifua O au o Vaelua Iulio mai Sala'ilua.

__//Tusia : Vaelua Iulio//__